tartuNLP/wikipedia-smugri-20251201 huggingface dataset:
Valtikka (elokuva)

Valtikka () on vuonna 2001 ensi-iltansa saanut Frank Ozin ohjaama trilleri, jonka pääosissa esiintyvät Robert De Niro, Edward Norton ja viimeiseksi jääneessä elokuvaroolissaan Marlon Brando.
Juoni.
Kassakaappimurtoihin erikoistunut, virallisesti jazzklubia Montrealissa Kanadassa pitävä Nick Wells (Robert De Niro) aikoo jäädä murtohommista ”eläkkeelle” viettääkseen aikaa lentoemäntänä toimivan naisystävänsä Dianen (Angela Bassett) kanssa. Vanha rikoskumppani Max (Marlon Brando) saa hänet suostuteltua vielä yhteen miljoonaluokan keikkaan. Tehtävänä on ryöstää arvokas valtikka, Ranskan valtion kansallisaarre, joka on yritetty salakuljettaa Kanadan kautta Yhdysvaltoihin antiikkipianon sisälle piilotettuna. Piano on nyt Kanadan tullin varastossa Montrealissa. Max järjestää Nickin avuksi nuoren Jack Tellerin (Edward Norton), joka saa tullivarastosta työpaikan kehitysvammaista vahtimestaria esittämällä. Nick pestaa vanhan rikoskumppaninsa, tietokonehakkeri Stevenin (Jamie Harrold) murtautumaan tullivaraston turvajärjestelmään ja hoitamaan sen pois toiminnasta ryöstön ajaksi. Suunnitelmia täytyy muuttaa, kun viranomaiset saavat vihiä valtikan sijainnista pianossa ja parantavat tullivaraston valvontajärjestelmää.
Nick tunkeutuu tullivarastoon viemäritunnelin kautta samalla kun Jack eliminoi turvajärjestelmät ja paikalle osuvan työtoverinsa. Nick polttaa valtikan sisältävän kassakaapin kattoon reiän, täyttää kaapin vedellä, sujuttaa sitten reiästä syvyysammuksen ja räjäyttää kaapin auki. Nick saa valtikan haltuunsa, mutta Jack pettääkin hänet, uhkaa aseellaan ja vaatii valtikkaa itselleen. Pitkin hampain Nick luovuttaa Jackille repun, ja sekunteja myöhemmin hälytysjärjestelmä aktivoituu. Nick lähtee pakoon viemäritunnelia pitkin, ja Jack reppuineen pääsee poliisien läpi vammaisen työntekijän roolissaan.
Päästyään bussiasemalle Jack soittaa ylimielisenä Nickille, joka vihjaa että valtikka onkin yhä hänellä. Kesken puhelun Jack tarkistaa reppunsa sisällön: se on valtikan kokoinen arvoton metalliputki. Nick neuvoo häntä pakenemaan henkensä edestä, koska on pääepäilty. Max katsoo huvittuneena televisiosta uutisia, miten poliisi etsii Jack Telleriä kaikkialta. Elokuvan viimeisessä kuvassa Nick tapaa naisystävänsä lentokentällä, ja he syleilevät.
Koko perheen lemmikki

Koko perheen lemmikki ("Sitcom") on vuonna 1998 ensi-iltansa saanut François Ozonin käsikirjoittama ja ohjaama ranskalainen elokuva.
Juoni.
Perheeseen hankitaan viattoman näköinen lemmikkirotta, joka saa elämän sekaisin. Poika huomaa homoutensa, tytär sadomasokistiset taipumuksensa ja uusi palvelijapariskunta osoittaa kiusallisen suurta vapaamielisyyttä.
Iso Numero

Iso Numero on kaduilla myytävä aikakauslehti, joka tarjoaa asunnottomille, työttömille ja vähävaraisille mahdollisuuksia toimeentulonsa parantamiseen. Lehden myyjät saavat jokaisesta lehdestä viisi euroa. Lehti perustettiin vuonna 2011. 
Ison Numeron kustantaja on Isot Tekijät ry., joka on lehteä aiemmin kustantaneen Kulttuuri-, mielipide- ja tiedelehtien liitto Kultti ry:n ja lehden työntekijöiden perustama yhdistys. Lehden päätoimittaja on Veera Vehkasalo (vuodesta 2019).
Iso Numero ilmestyy joka kuun ensimmäinen keskiviikko noin 5 000 kappaleen painoksina. Lehden koko painos myydään irtonumeromyyntinä julkisilla paikoilla. Vuonna 2019 lehden myyjät ansaitsivat noin 242 000 euroa tuloja. Kaikki yhdistyksen omat voitot sijoitetaan lehden kestävään kehittämiseen ja myyjien tukemiseen.
Iso Numero sai vuonna 2015 opetus- ja kulttuuriministeriön laatupalkinnon tunnustuksena laadukkuudesta, sinnikkyydestä ja innovatiivisuudesta.
Lehden esikuvana toimii muun muassa brittiläinen The Big Issue -lehti. Iso Numero kuuluu kansainväliseen katulehtien verkostoon INSP:iin.
Kuolematon kuningatar

Kuolematon kuningatar () on vuonna 1965 julkaistu Robert Dayn ohjaama brittiläinen seikkailuelokuva, jonka pääosissa ovat Ursula Andress, Peter Cushing, Bernard Cribbins, John Richardson, Rosenda Monteros ja Christopher Lee. Elokuva on Hammer Film Productionsin tuottama.
"Kuolematon kuningatar" perustuu H. Rider Haggardin romaaniin "Kuolematon kuningatar", joka on vuodelta 1887. Romaanin pohjalta David T. Chantler laati käsikirjoituksen.
"Kuolematon kuningatar" oli kansainvälinen menestys ja sai jatko-osan "The Vengeance of She" vuonna 1968. Olga Schoberová on jatko-osan pääosassa.
Juoni.
Kolme seikkailijaa löytää kadonneen afrikkalaisen kaupungin, jota hallitsee viekoitteleva Ayesha (Ursula Andress). Ayesha kiinnostuu eritoten kolmikon eräästä jäsenestä...
Tuotanto.
H. Rider Haggardin "Kuolematon kuningatar" -romaanin pohjalta on tehty elokuvaversioita jo vuosina 1908, 1911, 1916, 1917, 1925 ja 1935.
"Kuolematon kuningatar" on kuvattu Technicolor-menetelmällä Hertfordshiren Borehamwoodissa sijaitsevilla Elstree Studiosilla ja Israelin Negevin autiomaassa 323 778 punnan budjetilla. Elokuvan kuvaukset alkoivat 24. elokuuta vuonna 1964. "Kuolematon kuningatar" oli kallein siihen asti tehty Hammer-elokuva. Lisäksi elokuvasta tuli ensimmäinen Hammerin elokuva, joka on tehty naistähden ympärille.
Julkaisu ja vastaanotto.
"Kuolematon kuningatar" sai ensi-iltansa kotimaassaan Isossa-Britanniassa 18. huhtikuuta vuonna 1965. Yhdysvalloissa elokuva julkaistiin 9. kesäkuuta 1965 Chicagossa. Elokuva pääsi teatterilevitykseen myös Australiassa 10. kesäkuuta 1965, Suomessa 2. heinäkuuta 1965, Länsi-Saksassa 22. heinäkuuta 1965, Portugalissa 12. marraskuuta 1965, Tanskassa 13. joulukuuta 1965, Ruotsissa 16. toukokuuta 1966 ja Turkissa joulukuussa 1969. Warner-Pathé Distributors toimi elokuvan levittäjänä Isossa-Britanniassa vuonna 1965 ja Metro-Goldwyn-Mayer Yhdysvalloissa vuonna 1965.
"Kuolematon kuningatar" oli kansainvälinen menestys, joka julkaistiin Pohjois-Amerikassa, Australiassa ja Euroopassa. Elokuva tuotti pelkästään Yhdysvalloissa ja Kanadassa 1,7 miljoonaa dollaria.
DVD-julkaisut.
"Kuolematon kuningatar" on julkaistu DVD:lle vuosina 2001, 2006 ja 2009.
Sallan ja Miron matka maailman ympäri

Sallan ja Miron matka maailman ympäri oli Salla-Marja Hätisen ja Miro Palokallion keväällä 2011 perustama helsinkiläinen popyhtye. Yhtye ilmoitti marraskuussa 2015 lopettavansa toimintansa saman vuoden joulukuussa.
Historia.
Salla ja Miro tutustuivat netissä kuunnellessaan toistensa musiikkia, eivätkä tavanneet ennen kuin Miro oli lähdössä Vamma-yhtyeensä kanssa mökillensä äänittämään, ja Salla lupautui matkalle kokiksi. Sallan ja Miron matka maailman ympäri -bändi syntyi kuitenkin vasta pari vuotta myöhemmin, toukokuussa 2011, jäsenien edellisten bändien hajottua. Vuosi bändin perustamisen jälkeen, toukokuussa 2012, yhtye julkaisi "Ääriviivat" -nimisen EP:n rajoitettuna painoksena ja se myytiin kesän aikana loppuun. Yhtye pääsi tällöin myös YleX:n Kellariin, jossa EP:ltä nostettiin radiosoittoon kappale ”Leikitään”.
Sallan ja Miron matka maailman ympäri osallistui myös "Ääriviivat" -EP:n tienoilla Rock SM-kilpailuun, jossa he pääsivät semifinaaleihin, mutta vetäytyivät kilpailusta tehtyään elokuussa 2012 levytyssopimuksen Suomen Musiikin kanssa. Yhtyeen ensimmäinen kaupallinen single ”Älä tartu mun siipiini” julkaistiin 14. joulukuuta 2012, mutta sai radioensisoittonsa jo 12. joulukuuta YleX:llä, jolloin Salla ja Miro antoivat myös ensimmäisen radiohaastattelunsa. Kappale voitti tällöin myös YleX:n Himopuntari -äänestyksen PMMP:n ”Pahvinaamari” -singleä vastaan.
Yhtyeen esikoisalbumia odotettiin julkaistavaksi vuoden 2013 aikana, mutta se viivästyi muun muassa uudelleen äänitettyjen rumpuraitojen vuoksi. Albumi julkaistiin lopulta 11. huhtikuuta 2014.
Yhtye julkaisi toisen studioalbuminsa "&lt;3" 21. elokuuta 2015. Samana vuonna Salla vieraili laulusolistina Tiisu-yhtyeen kappaleella ”Virtaset”.
4. marraskuuta 2015 yhtye tiedotti lopettavansa toimintansa vielä saman vuoden joulukuussa, sillä yhtyeen perustajajäsenet Salla-Marja ja Miro eivät löytäneet enää yhteistä visiota yhtyeelle.
13. joulukuuta 2017 Miro ja veljensä Aarni julkaisivat uuden Matka maailman ympäri -yhtyeensä kanssa ensimmäisen singlen, "Ei mikään palaa ennalleen".
Luettelo Finnish Dance Chartin tanssituimmista kappaleista vuonna 2012

Luettelo Finnish Dance Chartin sadasta tanssituimmasta kappaleesta vuodelta 2012.
Luettelossa listattuna Dee Jay Promotions Finlandin ylläpitämän Finnish Dance Chartin 100 tanssituinta kappaletta vuodelta 2012.
Lähteet.
← Takaisin vuoden 2012 viikkolistaan
Huuda!

"Huuda!" on Haloo Helsinki! -yhtyeen neljänneltä "Maailma on tehty meitä varten" -studioalbumilta 30. marraskuuta 2012 julkaistu single. Kappaleeseen New Yorkissa kuvattu musiikkivideo julkaistiin samana päivänä singlen kanssa.
Yhtyeen laulaja Elli on kertonut "Huuda!" -kappaleen kertovan pienten ilojen löytämisestä ja siitä, kuinka omilla teoilla voi saada hyvää aikaiseksi.
Ilpo Jalonen

Ilpo Jalonen (s. 30. lokakuuta 1974) on suomalainen pääsarjauransa lopettanut koripalloilija.
Ura.
Jalonen on Salon Vilppaan kasvatti. Hän nousi myöhemmin seuran edustusjoukkueeseen, jossa hänet valittiin kaudella 1995–1996 I-divisioonan kauden parhaaksi pelaajaksi. Pääsarjatasolla Jalonen edusti Vilpasta ensin vuosina 1996–1998, mutta siirtyi kaudeksi 1998–1999 Korihaihin. Ainoastaan yhden kauden jälkeen hän palasi Vilppaaseen, jossa hän päätti pääsarjauransa kauteen 2004–2005.
Blackoustic

Blackoustic on Timo Kotipellon ja Jani Liimataisen musiikkialbumi, joka sisältää pääasiassa lainakappaleita. Se julkaistiin 19. lokakuuta 2012 levymerkillä earMusic.
Blackoustic nousi viikolla 43/2012 Suomen virallisen listan sijalle 13. Suomen virallisella listalla Blackoustic pysyi 3 viikko, sijoitukset: 43/2012 13., 44/2012 22., 45/2012 38.
Brendan Smith

Brendan Smith (s. 8. helmikuuta 1989, Mimico, Ontario) on kanadalainen jääkiekkoilija, pelipaikaltaan puolustaja. Hän edustaa tällä hetkellä koeajalla NHL-seura Columbus Blue Jacketsia.
Smith on Red Wingsin ensimmäisen kierroksen varaus vuodelta . Ennen ammattilaisuraansa hän pelasi yliopistokiekkoa Wisconsinin yliopiston joukkueessa. 
Heinäkuussa 2024 Smith teki vapaana agenttina Dallas Starsin kanssa vuoden mittaisen ja miljoonan dollarin arvoisen sopimuksen.
Elokuussa 2025 Smith teki vapaana pelaajana try out -sopimuksen Columbus Blue Jacketsin kanssa. 
Myös Smithin veli Reilly on NHL-jääkiekkoilija.
Phrynobatrachus dispar

Phrynobatrachus dispar on aitosammakoiden heimoon kuuluva sammakkolaji. Lajia tavataan ainoastaan Guineanlahdella sijaitsevalla Príncipen saarella. Lajin latinankielinen "dispar"-nimi tarkoittaa erilaista. Aikaisemmin samaan lajiin luettiin kuuluviksi myös läheisellä São Tomén saarella elävät samankaltaiset sammakot. Nykyisin ne muodostavat "Phrynobatrachus leveleve" -lajin.
Ulkonäkö ja koko.
Laji on pituudeltaan alle 25 millimetriä. Naaraspuoliset yksilöt kasvavat 17,8–24,7-millimetrisiksi ja koiraat puolestaan 13,5–18,1 mm pitkiksi.
Levinneisyys.
"Phrynobatrachus dispar" on Guineanlahdella sijaitsevan ja São Tomé ja Príncipen saarivaltioon kuuluvan Príncipen saaren kotoperäinen laji. Lajia tavataan saarella merenpinnan tasolta korkeimmalle kohdalle eli 948 metriin saakka. Lajin populaatiota pidetään vakaana.
Elinympäristö ja uhkat.
Laji elää aarniometsissä, hylätyillä plantaaseilla, joissa vallitsevat kosteat olosuhteet sekä maanviljelykäytössä olevien alueiden pensaikoissa. Laji ei yleensä tule lähelle ihmisasutusta. Tavallisesti "Phrynobatrachus dispar" lisääntyy kaikentyyppisissä vesistöissä, mutta ei kuitenkaan viljelyalan kuivaukseen tarkoitetuissa ojissa. Lajilla ei ole välittömiä uhkia, sillä se on sopeutuvainen ja pystyy elämään niin metsissä kuin ihmisen muokkaamissa elinympäristöissäkin.
JaVale McGee

JaVale Lindy McGee (s. 19. tammikuuta 1988 Flint, Michigan) on yhdysvaltalainen koripalloilija, pelipaikaltaan sentteri.
McGee on edustanut NBA-liigan Golden State Warriorsia, Washington Wizardsia, Denver Nuggetsia, Philadelphia 76ersia, Dallas Mavericksia ja Los Angeles Lakersiä. Vuosina 2017 ja 2018 McGee voitti Warriorsissa NBA:n mestaruuden. Kesällä 2018 hän siirtyi LeBron Jamesin vahvistamaan Los Angeles Lakersiin jossa voitti kolmannen NBA-mestaruutensa. Marraskuussa 2020 McGee siirtyi Cleveland Cavaliersiin.
Ennen ammattilaisuraansa McGee pelasi yliopistokoripalloa Nevadan yliopiston joukkueessa.
McGee valittiin Yhdysvaltain miesten maajoukkueen kokoonpanoon Tokion kesäolympialaisiin 2020, missä maa voitti kultaa.
Ryd

Ryd on taajama Tingsrydin kunnassa Etelä-Ruotsissa. Se sijaitsee Kronobergin läänissä ja Smålandin maakunnassa. Vuoden 2010 lopussa taajamassa oli 1 415 asukasta.
Ryd on aikaisemmin ollut kauppala. Aluksi sen nimenä oli "Almundsryd". Kauppalaan kuului huomattavasti nykyistä taajamaa suurempi alue. Nykyään kauppalan alue kuuluu Tingsrydin kunnan ohella Älmhultin kuntaan.
Bergkvara

Bergkvara on taajama Torsåsin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 940 asukasta.
Bergkvara on aikaisemmin ollut epäitsenäinen kauppala. Sen lakkauttamisen jälkeen Bergkvara oli myös taajaväkinen yhdyskunta.
Gamleby

Gamleby on taajama Västervikin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 2 775 asukasta.
Gamleby on aikaisemmin ollut epäitsenäinen kauppala. Lisäksi on ollut olemassa Gamlebyn taajaväkinen yhdyskunta.
Påskallavik

Påskallavik on taajama Oskarshamnin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 1 083 asukasta.
Påskallavik on aikaisemmin ollut epäitsenäinen kauppala.
Kristianopel

Kristianopel on pientaajama Karlskronan kunnassa Etelä-Ruotsissa. Se sijaitsee Blekingen läänissä ja Blekingen maakunnassa Itämeren rannalla. Vuoden 2010 lopussa pientaajamassa oli 91 asukasta.
Kristianopel on aikaisemmin ollut epäitsenäinen kauppala ja 1600-luvulla se oli kaupunki.
Katso myös.
Muut Blekingen entiset kaupungit:
Porin tyttölyseo

Porin tyttölyseo oli vuosina 1880–1974 Porissa toiminut suomenkielinen tyttöoppilaitos.
Historia.
Koulu perustettiin maan seitsemäntenä suomenkielisenä tyttökouluna seudun innokkaiden koulumiesten ja suomalaisuusaatteen kannattajien toimesta vuonna 1880, ja toimi aluksi viisiluokkaisena, sittemmin kuusiluokkaisena Porin suomenkielisenä yksityistyttökouluna. Ehdotuksen sen perustamisesta teki jo Porin lyseon perustamisjuhlien yhteydessä vuonna 1879 kuvernementtisihteeri P. Birkman - toisten mukaan Porin lyseon rehtori Adolf Malin. Alkuun vuokratiloissa kuten Länsi-Raatihuoneenkatu 1 (nyk. Suomalaisen klubin talo) toimineelle tyttökoululle valmistui Yrjö Sadeniuksen suunnittelema koulurakennus Malminpään kaupunginosaan Liisantorin laidalle vuonna 1902. Tässä koulussa alkoi yliopistoon johtava lukio-opetus vuonna 1906 ja ensimmäiset ylioppilaat valmistuivat vuonna 1909. Koulu siirtyi vuonna 1919 valtion omistukseen ja sen nimeksi tuli Porin tyttölyseo ("Tipula"). Tyttölyseon käyttöön valmistui uusi koulurakennus Presidentinpuistokadulle Kuninkaanhaan kaupunginosaan vuonna 1960. Tyttökoulun ensimmäisenä johtajattarena toimi Lina Högman vuosina 1881-1899, ja tyttölyseon ensimmäisenä rehtorina vuosina 1920-1937 Inkeri Kalliala. Tyttölyseon rehtorina vuodet 1937-1939 oli Anna Puranen ja 1939-1974 Irja Kärkkäinen.
Suomessa 1970-luvulla toteutettu koulujärjestelmän uudistus aiheutti muutoksen myös Porin tyttölyseossa; keskikoulu lopetettiin asteittain ja tilalle tuli Porin kaupungin ylläpitämä Kuninkaanhaan peruskoulun yläaste ja lukioluokat jatkoivat Kuninkaanhaan lukiona. Koulun lukuvuosi 1973-74 oli Porin suomenkielisen tyttöoppilaitoksen viimeinen toimintavuosi.
Kun Porin tyttölyseon perustamisesta tuli vuonna 1980 kuluneeksi 100 vuotta, julkaistiin koulun historiikki ja matrikkeli, sekä Koulutiellä-äänilevy. Koulun täyttäessä 125 v julkaistiin juhlakirja, jossa joukko koulun entisiä oppilaita eri elämänaloilta muistelee kouluaikojaan. Peruskoulu toi 1970-luvulla perinteiseen tyttökouluun pojat, mikä tietysti näkyy kirjassakin. Kuninkaanhaan lukion lakkautusuutisointi 2007 johti siihen, että lukion säilyttämisen puolesta koottiin adressi. Lukio lakkautettiin vuonna 2009, ja sata vuotta porilaisia ylioppilaita tuottaneen Porin toiseksi vanhimman oppikoulun toiminta päättyi.
Porin Tipulan Seniorit ry.
Porin Tipulan Seniorit ry on koulun entisten oppilaiden yhdistys. Sen tarkoituksena on olla Porin tyttölyseon entisten oppilaiden ja opettajien yhdyssiteenä ja vaalia koulun perinteitä. Yhdistys tuki Koulutiellä-kantaatin julkaisemista internetissä vuonna 2015.
Virserum

Virserum on taajama Hultsfredin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 1 742 asukasta.
Virserum on aikaisemmin ollut kauppala, jolloin kauppalaan kuului paljon taajamaa suurempi alue. Kauppalalla oli käytössään oma vaakuna.
Bodafors

Bodafors on taajama Nässjön kunnassa Etelä-Ruotsissa. Se sijaitsee Jönköpingin läänissä ja Smålandin maakunnassa. Vuoden 2010 lopussa taajamassa oli 1 886 asukasta.
Bodafors on aikaisemmin ollut kauppala. Sillä oli käytössään oma vaakuna.
Norrahammar

Norrahammar on entinen taajama Jönköpingin kunnassa Etelä-Ruotsissa. Se sijaitsee Jönköpingin läänissä ja Smålandin maakunnassa. Taajama kasvoi yhteen Jönköpingin taajaman kanssa jo vuosikymmeniä sitten.
Norrahammar on aikaisemmin ollut myös kauppala, josta tuli vuoden 1971 kuntauudistuksessa osa Jönköpingin kuntaa. Kauppalalla oli käytössään oma vaakuna.
Figeholm

Figeholm on taajama Oskarshamnin kunnassa Etelä-Ruotsissa. Se sijaitsee Kalmarin läänissä ja Smålandin maakunnassa. Vuoden 2010 lopussa taajamassa oli 743 asukasta.
Figeholm on aikaisemmin ollut epäitsenäinen ja itsenäinen kauppala.
Holmsund

Holmsund on taajama Uumajan kunnassa Pohjois-Ruotsissa. Se sijaitsee Västerbottenin läänissä ja Västerbottenin maakunnassa Uumajanjoen suulla. Vuoden 2010 lopussa taajamassa oli 5 489 asukasta.
Holmsund on aikaisemmin ollut kauppala, jolloin siihen kuului myös Obbolan taajama. Kauppalalla oli käytössään oma vaakuna.
Kuninkaanhaan koulu

Kuninkaanhaan koulu on Porissa Kuninkaanhaan kaupunginosassa toimiva koulu, joka järjestää opetusta vuosiluokille 6.–9. Koulun rehtorina toimii Veera Toivonen, ja koulussa on noin 30 opettajaa. Vuonna 2021 oppilaita oli noin 410.. Koulurakennus on valmistunut vuonna 1960 ja peruskorjattu vuonna 2015.
Lukio.
Koulussa toimi aikaisemmin myös lukio, joka lakkautettiin kevätlukukauden 2009 jälkeen. Kuninkaanhaan lukio oli perustettu vuonna 1974 peruskoulu-uudistuksen yhteydessä. Sen edeltäjä oli vuonna 1880 perustettu Porin tyttölyseo. Kuninkaanhaan lukiossa oli vuodesta 1990 alkaen myös erityinen urheilijoille tarkoitettu linja.
Stoned Love

Stoned Love on kokoelma yhdysvaltalaisen The Supremes -lauluyhtyeen levytyksistä vuosilta 1970, 1971 ja 1973. Diana Ross oli tuolloin siirtynyt soolouralle ja yhtyettä johti sen alkuperäisjäsen Mary Wilson. 
Albumin kappaleet on julkaissut alun perin Tamla Motown. Tuottajana on toiminut pääasiassa Frank Wilson ja sen lisäksi kappaleen "Bad Weather" osalta Stevie Wonder ja kappaleen "River Deep, Mountain High" osalta Nick Ashford ja Val Simpson. Viimeksi mainittu kappale on taltioitu yhdessä soul-yhtye The Four Topsin kanssa. 
Kappaleet.
Menestyskappaleiden yhteydessä on kansitekstissä mainitut listasijoitukset Britanniassa.
Kappaleen "Na Na Hey Hey Kiss Him Goodbye" kerrotaan olevan versio Steamin ainoasta hitistä.
Musiikkikustantaja on Jobete Music (UK) Ltd. paitsi "River Deep, Mountain High": Trio Music Ltd., "Come Together": Northern Songs Ltd., "Na Na Hey Hey Kiss Him Goodbye": Chappell &amp; Co. Ltd., "Bridge Over Troubled Water": Pattern Music Ltd. ja "Bad Weather" Jobete Music (UK) Ltd. / Black Bull.
Joseph Swan

Joseph Wilson Swan () oli brittiläinen fyysikko ja kemisti, jonka keksinnöt ja kokeilut kilpailivat Thomas Edisonin kehittämän sähkönjakelujärjestelmän kanssa. 
Swan oli nuori apteekkari, kun hän innostui 1860-luvulla yrittämään hehkulampun kehittämistä, mutta kunnollista tyhjiötä oli vaikea saada aikaan ilman elohopeapumppua. Newcastlessa alkuvuonna 1879, puolisen vuotta ennen Edisonia, hän esitteli hehkulampun, ja rakensi kotiinsa sähkövalaistuksen. Edison kuitenkin ehti patentoida keksinnön ennen Swania. Myöhemmin miehillä oli yhteisyritys Ediswan hehkulamppujen myyntiin Britanniassa.
Swan on keksinyt myös bromidipaperin käytön valokuvauksessa, minkä ansiosta voitiin vedostaa ensimmäiset korkeatasoiset valokuvat. Swan aateloitiin 1904 ("Sir Joseph Wilson Swan").
Espanjan moottoritieverkko

Espanjan moottoritieverkko yhdistää maan suurimmat kaupungit toisiinsa. Maassa on yksi Euroopan pisimmistä moottoritieverkoista.
Chase Tower (Phoenix)

Chase Tower on 147 metriä korkea pilvenpiirtäjä Phoenixin kaupungissa Arizonan osavaltiossa Yhdysvalloissa. Rakennus on tunnettu aikaisemmin nimillä "Valley Center" ja "Bank One Center". Chase Tower on Phoenixin korkein rakennus, ja siinä on 40 kerrosta.
Vuonna 2007 rakennus myytiin 166,9 miljoonalla dollarilla, joka on korkein toimistorakennuksesta maksettu hinta Phoenixissa.
DAVA Foods

DAVA Foods A/S on tanskalainen elintarvikealan tuotanto- jakelu ja pakkaussyritys. Sen pääkonttori sijaitsee Hadsundissa. Yhtiö myy tuotteitaan Euroopan markkinoille. Konsernin vuosittainen liikevaihto oli vuoden 2019 maaliskuussa noin 1,3 miljardia Tanskan kruunua. Henkilökuntaa yhtiöllä oli samaan aikaan vajaat 300.
Dava Foods muodostui 1. marraskuuta 2015, kun Tanskassa toimiva Hedegaard Foods, Ruotsissa toimiva Svenska Lantägg AB ja Suomessa toimiva Muna Foods Oy yhdistyivät.
Foxconn

Hon Hai Precision Industry Co, Ltd eli Foxconn on taiwanilainen monikansallinen maailman suurimpiin kuuluva elektroniikan sopimusvalmistaja. Foxconnin pääkonttori sijaitsee Tuchengissa. Foxconn on eräs maailman suurimmista työnantajista, sillä yrityskonsernin henkilökuntaan raportoitiin kuuluvan noin 1,2 miljoonaa työntekijää (2015), toisen lähteen mukaan 1,06 miljoonaa työntekijää. Talouslehti "Fortune" luokitteli Hon Hai Precision Industry -yrityksen vuonna 2015 maailman 31. suurimmaksi pörssiyhtiöksi. Sen liikevaihto oli tällöin 139,0 miljardia USD ja nettovoitto 4,2 miljardia dollaria.
Foxconn on useiden tunnettujen elektroniikkabrändien kuten Applen tuotteiden valmistaja.
Historia.
Foxconn sai alkunsa vuonna 1974, kun sen perustaja, 23-vuotias Terry Gou sai 7 500 dollarin lainan äidiltään yrityksen perustamiseen. Aluksi Foxconn valmisti television osia Admiral TV -nimiselle yhtiölle.
Foxconn on ollut mukana useissa kiistoissa, liittyen siihen, kuinka se kohtelee työntekijöitä Kiinassa. Vuonna 2012 Apple palkkasi Fair Labor Associationin tarkastamaan työoloja Foxconnin tehtailla Chuangdongissa ja Chengdussa.
Vuonna 2016 Foxconn korvasi 60 000 työntekijää roboteilla. Ennen muutosta työntekijöitä oli 110 000 ja jälkeen 50 000. Saman vuoden helmikuussa Foxconn ilmoitti ostavansa enemmistön Sharpista 3,9 miljardilla eurolla.
Vuonna 2019 Foxconn aikoo leikata kuluja 20 miljardia Kiinan juania eli 2,88 miljardia Yhdysvaltain dollaria. Foxconn aikoo rakentaa tehtaan Kiinan Zhuhainiin. Investoinnin arvo on yhdeksän miljardia Yhdysvaltain dollaria.
Vuonna 2017 uutisoitiin yhtiön aikeista investoida 10 miljardia dollaria tuotantoon Wisconsinissa Yhdysvalloissa. Aikeena oli rakentaa "innovaatiokeskuksia" sekä LCD-näyttöjen tehdas, josta yhtiö saisi 2,85 miljardin dollarin veroedun. Vuonna 2021 aikeen mittakaava muuttui 672 miljoonan dollarin investoinniksi. Vuonna 2023 kerrottiin, että yhtiö myy kaksi lähes tyhjillään olevaa rakennusta osavaltiossa. Tietojen mukaan yhtiö vaihtoi jatkuvasti suunnitelmaa yrittäessään etsiä keinoa ansaita projektilla ja televisioiden kokoonpano lopetettiin nopeasti kun kuvat oli otettu. Projektia on sanottu vain keinoksi välttää veroja. Foxconnin perustaja Terry Gou on tunnettu ilmoituksista, jotka eivät toteudu. Esimerkkejä ovat Vietnam vuonna 2007, Brasilia vuonna 2011, Pennsylvania vuonna 2013 ja Indonesia vuonna 2014, joissa yhtiö ilmoitti valtavista tehtaista, jotka eivät joko toteudu lainkaan tai jäävät kauas lupauksista.
Konna (Mali)

Konna on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen varrella 68 kilometriä Moptista pohjoiseen. Kunnassa on 36 800 ja keskuskylässä 9 900 asukasta (vuonna 2009).
Maantiede ja ilmasto.
Konnan kunnan pinta-ala on 800 neliökilometriä. Se rajoittuu idässä Douentzan piirin Dangol-Borén ja Bandiagaran piirin Lowol Guéoun, etelässä Moptin piirin Kounarin ja Borondougoun, lännessä Dialloubén sekä pohjoisessa Ouroubé Douddén ja Youwaroun piirin Déboyen kuntiin..
Kunta on pinnanmuodostukseltaan kumpuilevaa tasankoa. Osa siitä kuuluu Nigerin tulva-alueeseen. Vesistöjä ovat Nigerin lisäksi lukuisat tulvajärvet. Luonnonvarainen kasvillisuus käsittää heinäkasveja ja matalaa puustoa.
Seutu kuuluu Sahelin vyöhykkeeseen. Kuiva ja viileä kausi kestää marraskuusta helmikuuhun, kuiva ja kuuma kausi maaliskuusta toukokuuhun ja sadekausi yleensä kesäkuusta lokakuuhun. Vuotuinen sademäärä on 300–500 millimetriä.
Asutus.
Kuntaan kuuluu 28 kylää. Niistä suurimmat ovat Konnan jälkeen 3 700 asukkaan Koubi ja yli 2 000 asukkaan Kontza Bozo, Kontza Peulh, Kotaka ja Sense.
Asukkaat ovat etupäässä fulbeja ja bozoja. Lisäksi on tuaregeja, somonoja, markoja, bambaroita, dogoneja ja songhaita. Yleisin kieli on fulani. Yli 90 % väestöstä on muslimeja.
Liikenne, elinkeinot ja palvelut.
Konnan kautta kulkee Bamakon ja Gaon välinen päällystetty maantie RN16. Kylässä on autoasema. Paikallisia liikennevälineitä ovat hevoskärryt, veneet ja moottoripyörät.
Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi (68 % tuotannosta), riisi (19 %), durra (11 %), maapähkinä ja lehmänpapu. Kotieläimiä ovat naudat, lampaat, vuohet ja aasit. Kalastuksen tuotanto on vuosittain 276 tonnia tuoretta ja 44 tonnia savustettua ja kuivattua kalaa, jota viedään Moptiin, Bamakoon, Douentzaan, Sikassoon ja Koutialaan. Lisäksi harjoitetaan puunhankintaa, keräilyä, käsityöammatteja ja kaupankäyntiä. Konnassa pidetään viikoittain tärkeät markkinat, jotka houkuttelevat kauppiaita aina Bamakosta ja Norsunluurannikolta asti. Teollisuutta kunnassa ei ole lainkaan.
Kunnassa toimii 16 alakoulua, Konnan yhdistetty ala- ja yläkoulu, koraanikouluja ja lukutaitokeskuksia. Terveyspalveluihin kuuluvat Konnan, Kontza Bozon ja Kontza Peulhin terveyskeskukset sekä kolme apteekkia. Vesihuolto käsittää kaivoja, porakaivoja ja vesiposteja. Muita palveluja ovat torialueet, kaupat, hirssimyllyt, riisinkuorintakoneet, kaksi eläinten rokotuspaikkaa, teurastamo lihakauppoineen ja nuorisotalo.
Matkailu.
Paikallisia nähtävyyksiä ovat lähistöllä sijaitseva Débojärvi ja Konnan kaunis moskeija. Matkailu kuntaan on vähäistä. Majoituspalveluja tarjoavat leirintäalue ja nuorisotalo.
Bjørnstadin laivapiirrokset

Bjørnstadin laivapiirrokset sijaitsevat Sarpsborgissa Norjan Østfoldissa. Vinon ja matalan sivukallion kylkeen on hakattu laivaa esittäviä kalliopiirroksia. Suurin laiva, joka tunnetaan Norjassa nimeltä Bjørnstadskipet, on 4 metriä pitkä ja 1,5 metriä korkea. Samassa kalliossa on myös pienempiä laivoja, joilla on kuitenkin pituutta noin metrin. Suurin laiva lienee Fennoskandian suurin laivapiirros. Laivapiirrokset ajoitetaan pronssikaudelle noin 1 000 eaa.
Piirroksen voi nähdä kulkemalla maantietä 583 (fylkevei) Skjebergiin ja noin 3,5 kilometriä Hafslundin kirkolta Haugeveieniin, jossa on opastus parkkipaikalle.
Neon Hitch

Neon Hitch (s. 25. toukokuuta 1986) on brittiläinen laulaja ja lauluntekijä. Laulu-uransa ohella hän on myös kirjoittanut kappaleita muille artisteille. Vuonna 2012 Hitch julkaisi debyyttisoolosinglensä, "Fuck U Betta", joka sijoittui Billboardin "Dance Club Songs" -listan ykkössijalle. Aiemmin Gym Class Heroesin single "Ass Back Home", jolla hän on vierailevana laulajana, sijoittui Billboard Hot 100 -listalla 20 parhaan joukkoon.
Vuonna 2010 Hitch teki levytyssopimuksen Warner Bros. Recordsin kanssa, mutta lopetti yhteistyön yhtiön kanssa vuonna 2014. Hitchin ensimmäinen studioalbumi, "Eleutheromaniac", oli tarkoitus julkaista vuoden 2014 aikana. Sitä ei kuitenkaan koskaan julkaistu. Vuonna 2016 hän julkaisi debyyttialbuminsa, "Anarchy".
Lockerz

Lockerz oli internetissä toimiva yhteisöpalvelu. Seattlessa, Yhdysvalloissa perustetulla yrityksellä oli oman ilmoituksensa mukaan toukokuussa 2011 lähes 19 miljoonaa käyttäjää.
Sivustolla käyttäjät voivat kerätä pisteitä (PTZ) mm. kirjautumalla sisään, katsomalla lyhyitä videoita, kutsumalla ystäviä ja vastaamalla päivittäisiin kysymyksiin. Pisteillä käyttäjät voivat ostaa kaupasta erilaisia tuotteita, kuten vaatteita ja elektroniikkaa.
Vuonna 2011 Lockerzissa esitettiin 12-osainen "The Homes" -niminen web-sarja, jonka pääosassa oli Chelsea Kane.
Lockerz suljettiin vuonna 2014. Sen liiketoimintamallia epäiltiin huijaukseksi.
Melanie Amaro

Melanie Ann Amaro (s. 26. kesäkuuta 1992 Sunrise, Florida) on yhdysvaltalainen laulaja, joka voitti "X Factor USA:n" ensimmäisen kauden vuonna 2011. Häntä valmensi ohjelmassa Simon Cowell.
Amaron ensimmäinen studioalbumi "Truly" oli tarkoitus julkaista vuoden 2012 joulukuussa, mutta sitä ei ole julkaistu vielä kesään 2014 mennessä. Levyn ennakkomyynnin on kerrottu olleen niin heikkoa, ettei levystä luultavasti tulisi menestystä. Myöskään Amaron toistaiseksi julkaistut singlet eivät ole menestyneet listoilla. Hän ei myöskään ole ehkä saanut X Factorin voitosta luvattua viittä miljoonaa dollaria, sillä sen ehtona on tietty määrä julkaistuja albumeja.
Yrjö Hakulinen

Yrjö Juho Hakulinen (21. tammikuuta 1902 Eno – 6. elokuuta 1974) oli suomalainen tuomari ja oikeustieteilijä. Hän toimi korkeimman oikeuden jäsenenä eli oikeusneuvoksena vuosina 1937–1951 ja Helsingin hovioikeuden presidenttinä vuosina 1952–1972. Hakulista on pidetty yhtenä Suomen merkittävimmistä hovioikeuden presidenteistä ja oikeustieteilijöistä.
Ura.
Hakulinen valmistui ylioppilaaksi Helsingin Suomalaisesta lyseosta vuonna 1920. Hän valmistui Helsingin yliopistosta filosofian kandidaatiksi vuonna 1922, lakitieteen kandidaatiksi vuonna 1926 ja lakitieteen tohtoriksi vuonna 1931. Opintojensa aikana Hakulinen teki opintomatkan Ranskaan ja Saksaan vuosina 1928–1930. Lisäksi hän sai varatuomarin arvon vuonna 1928.
Ennen tuomariuraansa Hakulinen työskenteli asianajajana Helsingissä vuosina 1926–1928 ja Tampereella vuosina 1931–1932, oikeusministeriön kansliapäällikkönä vuosina 1933–1937 sekä Helsingin yliopistossa siviilioikeuden virkaa tekevänä professorina vuosina 1936–1937. Vuonna 1937 Hakulinen nimitettiin korkeimman oikeuden jäseneksi poikkeuksellisen nuorena ollessaan vasta 35-vuotias. Vuonna 1952 Hakulinen nimitettiin vastaperustetun Helsingin hovioikeuden presidentiksi, missä hän toimi vuoteen 1972 asti. Hakulinen toimi myös Helsingin yliopiston siviilioikeuden dosenttina vuosina 1938–1949 ja useiden lainvalmistelukomiteoiden puheenjohtajana.
Hakulinen tuomittiin hovioikeuden presidenttinä toimiessaan sivutulojen ilmoittamatta jättämisen johdosta verokavalluksesta sakkoon.
Hakulinen toimi Suomalaisen Lakimiesyhdistyksen hallituksen jäsenenä vuosina 1937–1945, Suomen Lakimiesliiton hallituksen puheenjohtajana vuonna 1952, Haagin kansainvälisen yksityisoikeuden konferenssin Suomen toimikunnan puheenjohtajana vuosina 1956–1966 ja International Law Associationin presidenttinä vuosina 1966–1968. Hakulinen kutsuttiin Suomalaisen Tiedeakatemian jäseneksi vuonna 1952, ja hänelle myönnettiin Suomen Valkoisen Ruusun I:lkn komentajamerkki vuonna 1945 ja Suomen Leijonan suurristi vuonna 1954.
Oikeustieteellinen tutkimus.
Hakulinen oli tuottelias ja monipuolinen tutkija, jonka tuotannon painopiste oli siviili- ja kauppaoikeudessa. Hän tutki esimerkiksi velvoiteoikeutta, immateriaalioikeutta, perheoikeutta ja jäämistöoikeutta. Hakulinen oli 1900-luvun alun saksalaisperäisen käsitelainopin merkittävä edustaja, ja monet hänen päätelmistään eivät saaneet modernimpaa pohjoismaista oikeustiedettä edustaneen tiedeyhteisön hyväksyntää.
Hakulinen myös kehitti suomalaista oikeuskieltä uraauurtavalla lakikielen sanakirjallaan.
Jamie Murray

Jamie Robert Murray (s. 13. helmikuuta 1986 Dunblane, Skotlanti, Iso-Britannia) on skotlantilainen tennispelaaja. Murray aloitti ammattilaisuransa vuonna 2004. Parhaimmillaan hän on ollut ATP-listalla nelinpelissä sijalla 23. Hän on voittanut urallaan seitsemän ATP-turnausta nelinpelissä. Vuonna 2007 hän voitti serbialaisen Jelena Jankovićin kanssa Wimbledonin sekanelinpelimestaruuden.
Murrayn pikkuveli Andy Murray on menestynyt tennispelaaja. Kahdeksanvuotiaana he säilyivät hengissä Dunblanen verilöylystä, jossa kouluun kohdistuneessa iskussa kuoli itsemurhan tehneen Thomas Hamiltonin lisäksi kuusitoista lasta ja opettaja ammuskelun seurauksena. Murrayt onnistuivat piiloutumaan rehtorin pöydän alle ja säilyivät siten joukkosurmasta hengissä.
Murray meni naimisiin lokakuussa 2010 kolumbialaisen Alejandra Gutierrezin kanssa.
Italian moottoritieverkko

Lähteet.
http://maps.google.fi/
https://www.motorways-exits.com/
Kvennavikan kalliopiirrokset

Kvennavikan kalliopiirrokset sijaitsevat Skarnsundetin rannalla Inderøyan kunnassa Pohjois-Trøndelagin läänissä Norjassa. Kuvakenttään on kuvattu suuria kaloja, joka tekee sen suurimmaksi kaloja sisältäväksi kalliopiirroskentäksi Fennoskandiassa. Kohde sijaitsee 34 metriä merenpinnan yläpuolella, minkä perusteella kuviot ajoitetaan kivi- tai pronssikaudelle. 
Pyöreäpintainen silokallio viettää etelään ja sisältää 12 kalaa esittävää tyyliteltyä kuviota, jotka esittävät suurella todennäköisyydellä ruijanpallasta. Kalakuviot sijaitsevat peräkkäin siten, että ne muodostavat puoliympyrän. Tämän piirre arvellaan liittyvän rituaaliseen toimitukseen. Kalojen päät osoittavat keskustaan, paitsi yksi, joka on piirretty vastakkaissuntaiseen asentoon. Kalat ovatkin samanlaisia muodoltaan vain pienin eroavaisuuksin, vaikka yksi kala on täytetty verkkomaisella kuviolla. Jan M.Gjerde arvelee, että merivesi huuhteli silokalliota, kun kalan piirrokset aikanaan tehtiin. 
Kuviot ilmoitti Arne Tangstad vuonna 1930, jolloin arkeologi Theodor Petersen Vitenskapsmuseetista tutkin seuraavana vuonna. Kuvioita on tämän jälkeen tutkittu useita kertoja. Kohde vihittiin käyntikohteeksi kunnan 1000-vuotisjuhlallisuuksissa vuonna 2001 ja piirroksille on järjestetty viitoitus ja opastustaulut.
Meripihkaimidi

Meripihkaimidi eli butaani-imidi (C4H5NO2) on heterosyklinen imidi. Yhdistettä käytetään pääasiassa orgaanisen kemian synteeseissä.
Ominaisuudet, valmistus ja käyttö.
Meripihkaimidi on huoneenlämpötilassa kiinteää ainetta. Väriltään kiteet ovat kellertäviä ja liukenevat hyvin veteen ja hieman niukemmin alkoholiin ja eettereihin. Meripihkaimidi hydrolysoituu meripihkahapoksi kuumennettaessa sen vesiliuosta emäksisissä olosuhteissa.
Meripihkaimidiä valmistetaan meripihkahappoanhydridin ja ammoniakin välisellä reaktiolla. Toinen tapa on kuumentaa meripihkahapon ja ammoniakin tai urean muodostamaa meripihkahappodiamidin vesiliuosta. Muodostuva meripihkaimidi puhdistetaan kiteyttämällä.
Meripihkahappoamidia käytetään orgaanisessa synteesissä lähtöaineena. Siitä saadaan pelkistämällä, joko sinkin avulla pyrrolia, natriumin kanssa pyrrolidiinia tai elektrolyyttisesti pelkistämällä pyrrolidonia. Merkittäviä yhdisteen johdannaisia ovat N-klooributaani-imidi ja N-bromibutaani-imidi, joita valmistetaan meripihkaimidin vesiliuoksen ja kloorin tai bromin tai vaihtoehtoisesti hypokloorihapokkeen tai natriumhypobromiitin välisellä reaktiolla.
Presidentin kirjasto

Presidentin kirjasto () on Yhdysvalloissa käytössä oleva tapa, jonka mukaan maan jokaiselle maan presidentille luodaan oma kirjasto. Presidentin kirjastot käsittelevät ja julkaisevat presidenttiin liittyviä asiakirjoja, kokoelmia ja muuta historiallista materiaalia.
Presidentin kirjastoja on epävirallisesti perustettu jo 1800-luvulla (esimerkiksi Rutherford B. Hayesin kirjasto), mutta virallisesti niitä on alettu ylläpitää Yhdysvaltain 31. presidentistä Herbert Hooverista (1929–1933) eteenpäin. Virallisten kirjastojen ylläpidosta vastaa liittovaltion Yhdysvaltain kansallisarkisto.
Luettelo.
Treat Huey

Treat Conrad Huey (s. 28. elokuuta 1985 Washington (DC), Yhdysvallat) on filippiiniläinen tennispelaaja. Huey aloitti ammattilaisuransa vuonna 2008. Nelinpeliin keskittynyt Huey on sijoittunut ATP-maailmanlistalla parhaimmillaan sijalle 20 maaliskuussa 2014. Hän on voittanut urallaan viisi ATP-turnausta.
Huey saavutti ensimmäisen turnausvoittonsa ATP-kiertueen nelinpelissä vuonna 2012 voitettuaan Dominic Inglotin parina Washingtonissa pelatun turnauksen loppuottelussa Kevin Andersonin ja Sam Querreyn.Toisen turnausvoittonsa hän otti Inglotin kanssa lokakuussa 2013 Baselissa ja kolmannen kesäkuussa 2014 Eastbournessa. Toukokuussa 2015 Huey voitti Cascaisin turnauksen Scott Lipskyn kanssa ja syyskuussa 2015 Pietarin turnauksen Henri Kontisen kanssa.
Huey on päässyt Grand Slam -turnauksissa parhaimmillaan puolivälieriin Yhdysvaltain avoimissa 2013 ja Australian avoimissa 2014. Molemmilla kerroilla hänen parinaan pelasi Dominic Inglot.
Huey on edustanut Filippiinejä Davis Cupissa vuodesta 2009 lähtien.
Laakeriöljy

Laakeriöljy voi tarkoittaa seuraavia asioita:
Kirjallisuutta.
Facta 2001 s. 516-518
Riivaajat (elokuva)

Riivaajat ("Ossessione") on Luchino Viscontin ohjaama vuonna 1943 ensi-iltansa saanut italialainen elokuva. James M. Cainin romaaniin "Vahinko kello kaulassa" perustuvaa elokuvaa pidetään usein Italian ensimmäisenä neorealistisena elokuvana.
Tuotanto.
Visconti työskenteli Jean Renoirin kanssa ennen omaa ohjausuraansa. "Toscan" valmistuttua 1941 Visconti päätti ohjata itse seuraavan elokuvansa. Giuseppe De Santisin, Pietro Ingraon ja Mario Alicatan kanssa hän teki useita käsikirjoitusluonnoksia, joista osan sensorit kuitenkin hylkäsivät. Viscontin ensimmäisen elokuvan pohjaksi tuli lopulta James M. Cain romaani "Vahinko kello kaulassa", jonka ranskankielisen käännöksen hän oli saanut Renoirilta elokuvan "Virta" kuvausaikana. Visconti, De Santis, Alicata ja Gianni Puccini viimeistelivät käsikirjoituksen vuosien 1941–1942 aikana. Käsikirjoituksen tuottamiseen osallistui myös muita kirjoittajia, kuten Alberto Moravia.
Käsikirjoitus, joka tunnettiin vielä nimellä "Paluda", sai ennakkosensuurin jälkeen hyväksynnän. Se hyväksyttiin todennäköisesti, koska sensorit uskoivat elokuvan olevan melodraama, jonka opetus on, että ”rikos ei kannata”. Elokuvan käsikirjoittajat olivat kuitenkin eri mieltä elokuvan luonteesta, ja nykyään ei ole täyttä varmuutta siitä, mikä on Viscontin ja mikä on muiden panos elokuvan käsikirjoitukseen. Alicatan mukaan hän, De Santis ja Puccini tekivät pääosan poliittisista viittauksista, joista osaa Visconti kuitenkin muutti. Visconti puolestaan ohjasi elokuvaa enemmän yhteiskunnallisesti huomioivan melodraaman puoleen, kun muut käsikirjoittivat olisivat halunneet elokuvan olevan manifesti.
Elokuva kuvattiin vuonna 1942, ja sen pääosissa olivat Clara Calamai ja Massimo Girotti. Naispääosaan Visconti oli ensin halunnut Anna Magnanin, mutta päätyi lopulta Calamaihin, sillä Magnani oli raskaana.
Ensi-ilta ja vastaanotto.
"Riivaajien" ensi-ilta oli toukokuussa 1943 Benito Mussolinin pojan Vittorion järjestämässä tilaisuudessa. Reaktioista ensi-illan jälkeen on hieman ristiriitaista tietoa. Käsikirjoittaja De Santisin mukaan reaktio oli positiivinen ja Vittorio Mussolini olisi kehunut elokuvaa Viscontille esityksen jälkeen. Toisen usein esitetyn tarinan mukaan Vittorio olisi lähtenyt ensi-illassa kesken esityksen pois ja huutanut ”Tämä ei ole Italia!” Joka tapauksessa elokuva ei päässyt Italiassa kovinkaan laajaan esitykseen, ja kaikkialla se sai virkamiehiltä ja uskonnollisilta vaikuttajilta negatiivisen vastaanoton sen moraalittomuuden takia. Laajempaan levitykseen se pääsi vuonna 1945, kun sitä alettiin pitää neorealististen elokuvien edeltäjänä.
"The New York Timesin" kriitikot valitsivat "Riivaajat" vuonna 2004 yhdeksi kaikkien aikojen tuhannesta parhaasta elokuvasta maailmassa.
Hiekan peitossa

Hiekan peitossa ("Sous le sable") on vuonna 2000 ensi-iltansa saanut François Ozonin ohjaama elokuva, jonka pääosia esittävät Charlotte Rampling ja Bruno Cremer.
Juoni.
Marie opettaa englanninkielistä kirjallisuutta pariisilaisessa yliopistossa ja on ollut 25 vuotta onnellisesti naimisissa Jeanin kanssa. Kesälomalla Etelä-Ranskassa Jean yhtäkkiä katoaa uidessaan, eikä häntä löydetä. Marie jatkaa elämäänsä Pariisissa ikään kuin mies olisi yhä elossa ja läsnä, mutta hänen mielenterveytensä alkaa järkkyä.
Rakkaus – Meno &amp; paluu

Rakkaus - Meno &amp; paluu ("5 X 2" tai "Cinq fois deux") on vuonna 2004 ensi-iltansa saanut François Ozonin ohjaama ranskalainen elokuva.
Juoni.
Nuori aviopari Gilles ja Marion istuvat kuuntelemassa lakimiehen avioeropäätöstä. Sitten he varaavat yhteisen hotellihuoneen. Siitä juoni alkaa kulkea takaperin aikajärjestyksessä. Nähdään kireätunnelmainen illallinen, jonka Gilles ja Marion järjestivät Gillesin veljen ja tämän poikaystävän kunniaksi ja jossa Gilles vaikuttaa tunnustavan uskottomuutensa. Seuraavaksi siirrytään avioparin pojan synnytykseen, josta Gilles myöhästyi. Sitten nähdään heidän häänsä, ja lopuksi heidän tapaamisensa italialaisella rannalla.
Skene (Mark)

Skene on paikkakunta Länsi-Ruotsissa Markin kunnassa. Se kuuluu Kinnan taajamaan. Se sijaitsee Länsi-Götanmaan läänissä ja Länsi-Götanmaan maakunnassa.
Skene on entinen kauppala ja entinen taajama. Skenen kauppala perustettiin vuonna 1951 ja liitettiin osaksi Markin kuntaa vuonna 1971. Skenen lähellä kunnassa sijaitsi myös toinen kauppala, joka oli nimeltään Kinna. Kinna on nykyään Markin kunnan keskustaajama. Skenen ja Kinnan taajamat kasvoivat yhteen vuonna 1970.
Stocksund

Stocksund on entinen kauppala Danderydin kunnassa Keski-Ruotsissa. Se sijaitsee Tukholman läänissä ja Uplannin maakunnassa. Stocksund on nykyään yksi Danderydin kunnan kunnanosista. Sen asukkaat luetaan osaksi kuntarajat ylittävää Tukholman taajamaa.
Stocksundin kauppala perustettiin vuonna 1910 ja liitettiin Djursholmin kaupunkiin vuonna 1967. Vuonna 1971 Djursholmin kaupunki ja Danderydin kauppala yhdistettiin nykyiseksi Danderydin kunnaksi. Stocksundin kauppalalla oli käytössään oma vaakuna.
Limhamn

Limhamn on entinen kauppala ja nykyinen asuinalue Malmön kaupunkitaajamassa Etelä-Ruotsissa. Siellä on 24 706 asukasta. Alue kuuluu Malmön kuntaan, Skånen lääniin ja Skånen maakuntaan. Asuinalue sijaitsee Juutinrauman rannalla Malmön länsiosassa ja kuuluu Limhamn-Bunkeflon kaupunginosaan.
Limhamnin taajaväkinen yhdyskunta perustettiin vuonna 1886 Hyllien maalaiskuntaan. Vuonna 1906 taajaväkinen yhdyskunta muutettiin Limhamnin kauppalaksi. Kauppala liitettiin Malmön kaupunkiin vuonna 1915.
Krylbo

Krylbo on entinen kauppala Avestan kunnassa Keski-Ruotsissa. Se sijaitsee Taalainmaan läänissä ja Taalainmaan maakunnassa. Krylbo ei aiemmin muodostanut omaa taajamaa, vaan sen asukkaat luettiin osaksi Avestan taajamaa. Vuodesta 2015 Krylbo kuitenkin muodostaa oman taajaman.
Krylbo on aikaisemmin ollut kauppala vuodesta 1919 vuoteen 1967, jolloin se liitettiin silloiseen Avestan kaupunkiin. Kauppalalla oli käytössään oma vaakuna.
Iivo Hallakorpi

Iivo Artur Hallakorpi, vuoteen 1935 "Schröder", (3. syyskuuta 1873 Liperi – 5. lokakuuta 1951 Helsinki) oli suomalainen agronomi, maanviljelystekniikan insinööri ja Teknillisen korkeakoulun maanviljelysteknologian professori.
Henkilöhistoria.
Hallakorven vanhemmat olivat sotakomissaari Aron Schroeder ja Mathilde Emilie Jankowsky. Hän pääsi ylioppilaaksi Kuopion lyseosta 1891. Hallakorpi valmistui maanmittausinsinööriksi Polyteknillisestä opistosta 1891, agronomiksi Mustialasta 1894 ja maanviljelystekniikan insinööriksi 1897.
Hallakorpi oli opettajana Osaran maanviljelys ja maamieskoulussa 1897–1899 ja Maamies-lehden päätoimittajana 1900–1902. Hän oli sen jälkeen v.t. maanviljelysinsinöörinä Sortavalassa ja Helsingissä ja vakinaisena maanviljelysinsinöörinä Ouluun vuodesta 1905, Turussa 1907 ja Helsingissä vuodesta 1907. Hallakorpi oli Asutushallituksen asutusneuvoksena 1918–1923 ja toimi Polyteknillisen opiston ja Teknillisen korkeakoulun maanviljelystekniikan opettajana 1907–1922. Hän oli maanviljelystekniikan virkaatekevänä ja sittemmin vakinaisena professorina 1923–1940.
Hallakorpi oli muun muassa salaojituskomitean puheenjohtajana, maanparannustöiden komitean jäsenenä, perusparannuslainakomissionin puheenjohtajana, agronomilaitoksen uudistamista suunnittelemaan asetetun komitean jäsenenä sekä puheenjohtajana, valtion konekoetuslautakunnan jäsenenä ja puheenjohtajana sekä maatalouskoetoimintakomitean asiantuntijana.
Hallakorpi oli naimisissa 1900–1940 Elin Aschanin (k. 1940) kanssa.
Julkaisuja.
Nimellä "I. A. Schroeder":
Nimellä "I. A. Schroeder-Hallakorpi":
Nimellä "I. A. Hallakorpi":
Joint Security Area (elokuva)

Joint Security Area (, televisioesityksessä suomeksi myös "JSA – turvallisuusvyöhyke") on vuonna 2000 ensi-iltansa saanut Chan-wook Parkin ohjaama eteläkorealainen elokuva.
Skön

Skön on entinen kunta ja entinen kauppala Sundsvallin kunnassa Pohjois-Ruotsissa. Se sijaitsee Västernorrlandin läänissä ja Medelpadin maakunnassa. Osa entisen kunnan ja kauppalan alueen asutuksesta kuuluu Sundsvallin taajamaan, mutta alueella sijaitsevat myös Tunadalin, Sundsbrukin ja Johannedalin taajamat.
Skönin maalaiskuntaan perustettiin vuonna 1884 Skönsmonin taajaväkinen yhdyskunta ja kymmenen vuotta myöhemmin vielä Gångvikenin ja Skönsbergin taajaväkiset yhdyskunnat. Skönsmon sijaitsee Sundsvallin keskustasta kaakkoon, Skönsberg puolestaan koilliseen.
Nämä taajaväkiset lakkautettiin vuonna 1948, jolloin Skönsmonin alue liitettiin Sundsvallin kaupunkiin ja kunnan loppuosa muutettiin Skönin kauppalaksi. Vuonna 1965 myös Skönin kauppala liitettiin Sundsvallin kaupunkiin, josta vuonna 1971 tuli Sundsvallin kunta.
Skönin kauppalalla oli käytössään oma vaakuna.
Juho Hallenberg

Johan ”Juho” Hallenberg (11. kesäkuuta 1860 Viipurin pitäjä – 28. marraskuuta 1926 Viipuri) oli suomalainen kauppaneuvos (1915). 
Hallenberg perusti vuonna 1892 Viipuriin vilja- ja siirtomaatavaroita myyvän vähittäis- ja tukkukaupan. Hänellä oli myös mylly- ja sahatoimintaa vuodesta 1892 Saarelan kartanon alueella, Kellomäellä ja Räisälän kartanon alueella. Vuodesta 1944 yrityksen kotipaikka oli Helsinki. Yritys siirtyi myöhemmin Suomen Matkailijayhdistyksen omistukseen.
Frösö

Frösö on entinen kauppala Östersundin kunnassa Pohjois-Ruotsissa. Se sijaitsee Jämtlandin läänissä ja Jämtlandin maakunnassa Frösön-nimisellä saarella Storsjön-järvessä. Saarella sijainnut taajama oli myös nimeltään Frösön. Se kasvoi yhteen ensin Vallan taajaman ja vähän myöhemmin myös Östersundin kaupunkitaajaman kanssa.
Frösön maalaiskunta muutettiin Frösön kauppalaksi vuonna 1947. Kauppala liitettiin osaksi Östersundin kuntaa vuonna 1971. Kauppalalla oli käytössään oma vaakuna.
John Young

John Young -nimisiä henkilöitä ovat tai ovat olleet:
Hideaki Nagai

Hideaki Nagai (s. 5. syyskuuta 1983) on japanilainen yhdistetyn hiihtäjä.
Nagai sijoittui Val di Fiemmen MM-kilpailujen 2013 suurmäen Gundersen-kilpailussa viidenneksi. Pyeongchangin olympialaisissa 2018 hän oli suurmäen Gundersen-kilpailussa kahdestoista ja normaalimäen Gundersen-kilpailussa neljästoista. Seefeldin MM-kilpailuissa 2019 Nagai oli suurmäen Gundersen-kilpailussa seitsemästoista. Pekingin olympialaisissa 2022 Nagai saavutti pronssia joukkuekilpailussa ja sijoittui suurmäen Gundersen-kilpailussa 31:nneksi.
Nagai kilpaili maailmancupissa ensimmäisen kerran Val di Fiemmen penalty racessa helmikuussa 2012. Ensimmäiset maailmancupin pisteensä hän saavutti kaksi päivää myöhemmin gundersen-kilpailussa, jossa hän sijoittui 18:nneksi. Kymmenen parhaan joukkoon hän sijoittui ensimmäisen kerran oltuaan kahdeksas Seefeldissä tammikuussa 2013. Parhaimmillaan hän on sijoittunut kuudenneksi Sapporossa helmikuussa 2017.
Miss FBI – aseistettu ja ihana

Miss FBI – aseistettu ja ihana () on vuonna 2005 ensi-iltansa saanut John Pasquinin ohjaama elokuva, joka on jatkoa elokuvalle "Miss Kovis".
Matthias Hallenius

Matthias Hallenius (1699–1748) oli suomalainen kielitieteilijä. Hän oli vuodesta 1737 Turun akatemian heprean ja kreikan kielten dosentti ja jumaluusopin apulainen vuodesta 1738. Hänen väitöskirjansa vuodelta 1737 oli "De Borea-Fennica", ja siinä hän esitti gootin kielestä sanoja, joilla on muoto- ja merkitysvastineet suomen kielessä. Halleniuksen rinnastuksista useimmat pitävät paikkansa. Hänellä oli kuitenkin aikakauden yleisiä näkemyksiä muun muassa siitä, että gootit olisivat germaanistunut suomalainen kansa ja että heprea on suomen kantakieli sekä että muun muassa saamen kieli, viro ja slaavilaiset kielet polveutuvat suomen kielestä.
Halleniuksen veli oli paikallishistorioitsija Gregorius Hallenius.